钦定古今图书集成/明伦汇编/氏族典/第263卷 > 王搏
## 钦定古今图书集成/明伦汇编/氏族典/第263卷 > 王搏

按《唐书王𬘭传》：“𬘭六世孙玙，玙曾孙搏，字昭逸，擢进
士第，辟佐王铎滑州节度府，迁苏州刺史。乾宁初，进
同中书门下平章事，封鲁国公。初，中官权盛，帝欲剪
抑之，搏曰：‘朝廷多难，未可卒除，当徐以计去之，事急
且有变’。崔引与搏并位，素忌搏，即劾搏为中官外应。
会引罢，宰相疑搏挤斥，乃厚结朱全忠荐己。谮搏与”
宋道弼交私，将危社稷，全忠因显疏其尤。光化三年，
罢为工部侍郎，贬溪州刺史，又贬崖州司户参军事，
赐死蓝田驿。